Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: a 11/1994. (VI. 8.) MKM rendelethez
Paragraph Index: 449

(1) bekezdésének a) pontja szerint — vallási, illetve világnézeti tekintetben elkötelezett intézményként mûködik, külön lapon kérheti a jelentkezõ nyilatkozatát a tekintetben, hogy elfogadja-e az adott vallást, illetve világnézetet. 1.5. A felvételi kérelemre az iskola bejegyzést nem tehet, azt nem javíthatja ki. Indokolt esetben az iskola felhívja a tanuló, szülõ figyelmét a hibás, elrontott adatokra, és kezdeményezi azok javítását. 1.6. A jelentkezési lapot, ha a jelentkezõ iskolába jár — és e rendelet másképp nem rendelkezik — az iskola, ha nem jár iskolába, vagy tanulmányait külföldön végzi, a jelentkezõ (a továbbiakban: egyéni jelentkezõ) küldi meg a felvételt hirdetõ középfokú iskolának. 1.7. A nagykorú, cselekvõképes személy jelentkezési lapját a jelentkezõ írja alá. A kiskorú személy jelentkezési lapját mind a két szülõ, ha a kiskorú gyámság alatt áll, a gyám, továbbá — ha a jelentkezõ a tizennegyedik életévét betöltötte és nem cselekvõképtelen — a jelentkezõ írja alá. Nem kell a szülõ aláírása, ha a szülõi felügyeletet a bíróság megszüntette, korlátozta, szüneteltette, vagy ha a szülõi felügyelet azért szünetel, mert a szülõ cselekvõképtelen vagy korlátozottan cselekvõképes, illetve ismeretlen helyen tartózkodik, vagy jogai gyakorlásában ténylegesen akadályozott. Azt, hogy a másik szülõ aláírására nincs szükség, a szülõi felügyeletet gyakorló szülõnek kell igazolnia. 1.8. Az iskola a tanuló jelentkezési lapját akkor is továbbítja, ha azt a külön élõ szülõ nem írta alá, abban az esetben, ha a gyermek továbbtanulásra való jelentkezésérõl a bíróság döntött, vagy a szülõk a bírósági eljárást nem indították meg. Ez utóbbi esetben az iskola értesíti mind a két szülõt, hogy a köztük lévõ vita eldöntése a gyámhatóság, illetve a bíróság hatáskörébe tartozik. 1.9. Az általános iskola minden év október 31-éig a nyolcadik évfolyamra járó tanulókat szóban tájékoztatja a felvételi eljárás rendjérõl, a hetedik évfolyamra járó tanulók szüleit pedig írásban tájékoztatja az 1.7—1.8. pontban foglaltakról. 1.10. Az állami és önkormányzati feladatellátásban közremûködõ iskolákban a felvételi eljárás költségei a szülõre, tanulóra a közoktatásról szóló törvény 114. §-a (1) bekezdésének b) pontja szerint nem háríthatók át. 1.11. A középfokú iskola — ha e rendelet másképpen nem rendelkezik — a felvétellel kapcsolatos döntését megküldi a jelentkezõnek, kiskorú jelentkezõ esetén a szülõnek, továbbá, ha a jelentkezõ iskolába jár, az iskolának is (a továbbiakban együtt: felvételi értesítés). Az iskola értesítése jegyzék formájában is történhet. 1.12. Ha a középfokú iskola a felvételi eljárás keretében szóbeli meghallgatást szervez, azon a szülõ jelen lehet. 1.13. Ha a középfokú iskola a felvételi eljárás keretében írásbeli felvételi vizsgát szervez, az írásbeli vizsga kiértékelt feladatlapjait (dolgozatait) a vizsgázó és szülõje az iskola képviselõjének jelenlétében, az igazgató által meghatározott helyen és idõben megtekintheti, azokról kézzel másolatot készíthet, és az értékelésre észrevételt tehet. A jelentkezõ kérelmére és költségére az iskola másolatot készít. A megtekintéshez — az írásbeli vizsgát követõ nyolc napon belül — egy munkanapot (nyolc órát) kell biztosítani. A vizsgázó észrevételeit a megtekintést követõ elsõ munkanap végéig — tizenhat óráig — adhatja le. A vizsgázókat az írásbeli vizsga megkezdése elõtt tájékoztatni kell arról, hogy hol és mikor tekinthetik meg az általuk elkészített feladatlapokat, és tehetnek észrevételt a szaktanár értékelésére. A középfokú iskola az írásbeli vizsga feladatlapjainak egy mintapéldányát a vizsgát követõen helyben, illetve az iskola Internet honlapján elérhetõ formában közzéteszi. 1.14. Ha az írásbeli vizsgakérdésekre adott megoldás értékelésére a vizsgázó észrevételt nyújt be, az igazgató gondoskodik arról, hogy másik szaktanár is rendelkezésre álljon az észrevételben foglaltak elbírálására, s azt lehetõség szerint az észrevételt tevõvel és az értékelõ pedagógussal közösen, érdemben elbírálják. Ha az észrevételt tevõ fenntartja észrevételét, azt az iratokkal együtt meg kell küldeni az e rendeletben meghatározott döntéshozónak, aki három munkanapon belül köteles dönteni, s döntésérõl — a kézbesítéssel egyidejûleg — rövid úton (futár, telefax, távbeszélõ) értesíteni az igazgatót. Az észrevétel benyújtása és elbírálása nem érinti a tanulónak az iskola által hozott felvételi döntéssel kapcsolatos jogorvoslati jogát. 1.15. A felvételt hirdetõ iskola legkésõbb az általa szervezett utolsó felvételi vizsganapot követõ harmadik napon kifüggeszti a felvételi eljárás eredményét, a jelentkezõk rangsorolását az elért eredményekkel. A nyilvánosságra hozatal során a jelentkezõ személyes adatai akkor alkalmazhatók, ha ahhoz a jelentkezõ, kiskorú jelentkezõ esetén a szülõ is hozzájárult. A jelentkezõ, kiskorú jelentkezõ esetén a szülõ kérheti, hogy az általuk megadott egyéni adat (például jelige) felhasználásával tegyék közzé az elért eredményeket. A jelentkezési lap aláírása hozzájárulást jelent ahhoz, hogy az elért eredményeket a jelentkezõ személyes adataival hozzák nyilvánosságra, feltéve, hogy az tartalmazza az e tényre történõ figyelmeztetést, továbbá azt a tájékoztatást, hogy az elért eredmények a jelentkezõ által megadott egyéni adattal is nyilvánosságra hozhatók. Ha a jelentkezõ egyéni adat alkalmazását kéri, nyilatkozatát és az egyéni adatát a jelentkezési lapra kell ráírnia. Ha az egyéni adat a jelentkezési lapra nem lett rávezetve, az legkésõbb a felvételi eljárás befejezésének napjáig az iskola igazgatójának vagy az általa kijelölt személynek átadható. 1.16. A felvételi eljárásnak e mellékletben nem szabályozott kérdéseire a rendelet 26. §-ának (2) bekezdésében foglaltakat kell alkalmazni. 1.17. Ha az iskola a benyújtott felvételi kérelmek, illetve a felvételi eljárás eredményeképpen megállapítja, hogy 2003/56. szám a meghirdetett tagozatot nem tudja elindítani, köteles errõl három munkanapon belül értesíteni a jelentkezõket. 1.18. A középiskola és a szakiskola kilencedik évfolyamára jelentkezõ tanulók számára írásbeli felvételi vizsgát hirdetõ iskola azt központilag kiadott, egységes követelményeket tartalmazó feladatlapok alapján is megszervezheti. Az egységes írásbeli felvételit hirdetõ iskola vizsga szervezési szándékát és tétel igényét az elõzõ évek jelentkezési létszámait figyelembe véve a 6 és 8 évfolyamos gimnáziumok egységes írásbelin való részvételi szándéka bejelentésével egyidejûleg közli az OKÉV-vel, az írásbeli vizsgát pedig a melléklet 2.3—2.9. pontjaiban meghatározott eljárási rend szerint, s a jelzett pontokhoz tartozó idõpontokban bonyolítja le azzal az eltéréssel, hogy nincs szükség a fenntartói igazolás benyújtására. 1.19. Az Oktatási Minisztérium Arany János Tehetséggondozó programjába jelentkezõ tanulók a programba történõ beválogatás után jelentkezési lapjukat elküldik abba az „Arany János” programot indító iskolába, amelyikbe a pályázat elbírálása folyamán bekerültek. A tanuló az adatlapján elsõ helyen rangsorolja ezen iskola „Arany János” tagozatkódját. A tanulónak jogában áll más iskolát, tagozatot megjelölni, illetve a programba való jelentkezésével kapcsolatos döntését módosítani. A felvételi eljárással kapcsolatos idõpontokat a tanév rendjérõl szóló rendelet

Source: https://magyarkozlony.hu/hivatalos-lapok/52640a9c261fc849d44821005370c43dd953b153/dokumentumok/1ff81170027ebcd6c52b287b6253789abc1e08f0/letoltes